KERAJAAN MALAYSIA Pelaksanaan Cukai Jualan dan Cukai Perkhidmatan Dalam Perolehan Kerajaan PERBENDAHARAAN MALAYSIA PK 1.13
Pekeliling Perbendaharaan Malaysia PK 1.13 KANDUNGAN PK1.13 PELAKSANAAN CUKAI JUALAN DAN CUKAI PERKHIDMATAN DALAM PEROLEHAN KERAJAAN ... 1 1. Pendahuluan ... 1 2. Pengenaan Cukai Jualan dan Cukai Perkhidmatan (CJCP) Dalam Perolehan Kerajaan ... 1 3. Pelarasan Harga Kontrak ... 4 4. Penyediaan Anggaran Jabatan dan Penentuan Kaedah Perolehan ... 4 5. Tawaran Harga Syarikat ... 4 6. Kaedah Terus/Sebut harga/ Tender ... 5 Penilaian Perolehan Secara Pembelian 7. Permohonan Sijil Pengecualian Cukai Jualan Bagi Perintah Cukai Jualan (Orang Yang Dikecualikan Daripada Pembayaran Cukai) 2018 ... 6 8. Perolehan Daripada Agensi Kerajaan Lain ... 7 9. Kenaan CJCP Dalam Kontrak Pusat (KP) dan Kontrak Panel Berpusat (KPB) ... 7 10. Syarikat Berstatus Pembuat di bawah Pendaftaran Kementerian Kewangan ... 8 11. Kenaan CJCP Ke Atas Perolehan Dalam Designated Areas (DA) ... 8 12. Pengeluaran Invois ... 8 13. Tarikh Kuat Kuasa ... 9 SENARAI LAMPIRAN Lampiran A : Surat Berkaitan Harga Pelaksanaan Cukai Jualan Dan Cukai Perkhidmatan (CJCP) Pelarasan Kontrak
Pekeliling Perbendaharaan Malaysia PK 1.13 PK 1.13 PELAKSANAAN CUKAI JUALAN DAN CUKAI PERKHIDMATAN DALAM PEROLEHAN KERAJAAN 1. Pendahuluan 1.1 Pelaksanaan Cukai Jualan dan Cukai Perkhidmatan (CJCP) adalah berdasarkan Akta Cukai Jualan 2018 [Akta 806] dan Akta Cukai Perkhidmatan 2018 [Akta 807]. 1.2 Sehubungan itu, perolehan Kerajaan juga adalah tertakluk kepada dasar kenaan CJCP berdasarkan Akta 806 dan Akta 807 atau mana-mana peraturan yang berkuat kuasa. Agensi Kerajaan hendaklah memastikan sebarang perolehan yang hendak dilaksanakan mematuhi dasar kenaan CJCP agar ianya teratur dan mencapai objektif yang ditetapkan oleh Kerajaan. 2. Pengenaan Cukai Jualan dan Cukai Perkhidmatan (CJCP) Dalam Perolehan Kerajaan 2.1 Pengenaan CJCP dalam perolehan Kerajaan adalah tertakluk kepada kategori dan pelaksanaan seperti berikut: (i) Perolehan Bekalan a. Cukai Jualan adalah dikenakan dan dilevikan ke atas barang yang dikilangkan oleh pengilang berdaftar di Malaysia atau barang yang diimport ke dalam Malaysia yang ditetapkan di bawah Akta Cukai Jualan 2018 serta peraturan dan perintah cukai jualan yang berkuat kuasa. b. Walau bagaimanapun, bagi barangan yang diimport atau yang dibeli daripada pengilang berdaftar oleh Kerajaan Persekutuan, Kerajaan Negeri dan Pihak Berkuasa Tempatan (PBT) adalah dikecualikan daripada Cukai Jualan melainkan petroleum dan kenderaan import dengan syarat berikut: (1) barangan yang diimport atau dibeli daripada pengilang berdaftar dengan Jabatan Kastam Diraja Malaysia (JKDM); (2) barang tersebut digunakan sepenuhnya hanya oleh Agensi berkaitan; M.S 1/9
Pekeliling Perbendaharaan Malaysia PK 1.13 (3) kos barang tersebut dicajkan ke atas vot Kerajaan Persekutuan, Kerajaan Negeri atau PBT dan bukan dibeli daripada sumber lain; dan (4) lain-lain syarat yang ditetapkan di bawah peraturan dan perintah cukai jualan yang berkuat kuasa. c. Pengecualian kepada Kerajaan Persekutuan, Kerajaan Negeri atau PBT bukan sahaja ke atas pengimportan atau pembelian yang dibuat sendiri, tetapi terpakai juga sekiranya Agensi Kerajaan tersebut melantik pihak ketiga untuk mengimport atau membeli daripada pengilang berdaftar cukai jualan. yang diberikan d. Pengecualian daripada kenaan Cukai Jualan hendaklah dibuat dengan pengeluaran Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018. e. Berhubung dengan pengimportan barang, sekiranya dibuat oleh Kerajaan Persekutuan, Kerajaan Negeri atau PBT, invois/bill of lading (BOL)/air waybill (AWB) adalah atas nama Kerajaan Persekutuan, Kerajaan Negeri atau PBT tersebut dan pengecualian cukai jualan boleh dituntut di bawah Perintah Cukai Jualan (Orang Yang Dikecualikan Daripada Pembayaran Cukai) 2018. f. Sekiranya pengimportan tersebut dibuat oleh pihak ketiga di bawah suatu kontrak pembekalan atau sebagai ejen untuk melaksanakan pembelian yang dilantik oleh sesuatu Kerajaan Persekutuan, Kerajaan Negeri atau PBT (atas apa-apa jua alasan), maka pihak tersebut boleh menuntut pengecualian cukai jualan ke atas pengimportan itu di bawah Perintah Cukai Jualan (Orang Yang Dikecualikan Daripada Pembayaran Cukai) 2018. g. Pengecualian daripada kenaan Cukai Jualan hendaklah dibuat dengan pengeluaran Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018. Pengecualian daripada kenaan Cukai Jualan hendaklah dibuat atas talian melalui alamat tertakluk kepada syarat- syarat yang telah ditetapkan. sistem MySST di M.S 2/9
Pekeliling Perbendaharaan Malaysia PK 1.13 h. Orang yang bertindak bagi pihak Kerajaan Persekutuan, Kerajaan Negeri atau PBT dan Institusi Pendidikan Tinggi Awam yang berdaftar di bawah Akta Pendidikan 1996, Akta Universiti dan Kolej Universiti 1971 [Akta 30] dan Akta Universiti Teknologi Mara 1976 [Akta 173] hendaklah mendapat Sijil Pengecualian (yang dijana daripada Sistem MySST). nombor kelulusan (ii) Perolehan Perkhidmatan (termasuk Perunding) a. Cukai Perkhidmatan adalah dikenakan dan dilevikan ke atas mana-mana perkhidmatan yang ditetapkan oleh Kerajaan di bawah Akta Cukai Perkhidmatan 2018 dan peraturan semasa yang berkuat kuasa. b. Agensi Kerajaan hendaklah menyemak senarai perkhidmatan yang dikenakan Cukai Perkhidmatan di MySST sebelum memulakan proses perolehan perkhidmatan. Surat Setuju Terima (SST) hendaklah jika menyatakan perkhidmatan tersebut adalah perkhidmatan bercukai dan syarikat adalah berdaftar dengan JKDM. kenaan Cukai Perkhidmatan (iii) Perolehan Kerja a. Cukai Jualan ke atas bahan-bahan pembinaan termaktub dalam harga bahan binaan dan tidak dikenakan secara berasingan. b. Perolehan kerja pembinaan tidak dikenakan Cukai Perkhidmatan. c. Bagi perolehan kerja yang bersifat perkhidmatan antaranya pengurusan lain-lain yang dikategorikan sebagai kerja, Agensi hendaklah merujuk kepada Jadual Pertama di bawah Peraturan Cukai Perkhidmatan 2018 dan peraturan semasa yang berkuat kuasa bagi menentukan kenaan Cukai Perkhidmatan. fasiliti dan M.S 3/9
Pekeliling Perbendaharaan Malaysia PK 1.13 3. Pelarasan Harga Kontrak 3.1 Bagi mana-mana kontrak perolehan yang sedang berkuat kuasa dan tertakluk kepada kenaan CJCP, syarikat boleh memohon pelarasan harga kontrak daripada Agensi mulai tarikh syarikat berdaftar CJCP dengan JKDM bagi baki perolehan yang belum disempurnakan, jika berkaitan. Walau bagaimanapun, sekiranya terdapat pengurangan harga kontrak berikutan pelaksanaan CJCP, Agensi bertanggungjawab melaksanakan pelarasan harga kontrak tersebut sewajarnya. 3.2 Syarikat hendaklah mengemukakan justifikasi yang kukuh bersama pembuktian yang jelas menunjukkan kenaikan harga kontrak adalah disebabkan pelaksanaan CJCP. Perubahan harga hendaklah sama dengan jumlah perubahan cukai yang perlu dibayar oleh syarikat. 3.3 Semua penyelarasan harga kontrak berikutan pelaksanaan CJCP hendaklah mendapat kelulusan Pegawai Pengawal. Setelah diluluskan oleh Pegawai Pengawal, harga kontrak hendaklah diselaraskan. 3.4 Agensi hendaklah menggunapakai Surat Penyelarasan Harga Berkaitan Pelaksanaan Cukai Jualan dan Cukai Perkhidmatan (CJCP) bagi menguatkuasakan penyelarasan harga kontrak berikutan pelaksanaan CJCP seperti di Lampiran A. 4. Penyediaan Anggaran Jabatan dan Penentuan Kaedah Perolehan 4.1 Agensi hendaklah mengambil kira kenaan CJCP dalam perancangan perolehan tahunan dan penyediaan peruntukan terutamanya perolehan perkhidmatan. 4.2 Agensi hendaklah menggunakan anggaran jabatan tanpa kenaan CJCP untuk menentukan kaedah perolehan. 5. Tawaran Harga Syarikat 5.1 Bagi perolehan perkhidmatan, semua tawaran harga oleh syarikat tawaran hendaklah dikemukakan dengan dinyatakan harga perkhidmatan tanpa Cukai Perkhidmatan. Sekiranya perkhidmatan tersebut termasuk dalam senarai yang dikenakan Cukai M.S 4/9
Pekeliling Perbendaharaan Malaysia PK 1.13 Perkhidmatan dan syarikat yang berjaya adalah berdaftar CJCP dengan JKDM, maka Agensi Kerajaan perlu menawarkan nilai perolehan termasuk kenaan Cukai Perkhidmatan di dalam SST. 5.2 Syarikat hendaklah diberitahu bahawa pada bila-bila masa setelah berdaftar dengan JKDM, syarikat hendaklah memaklumkan Agensi supaya Cukai Perkhidmatan boleh dibayar oleh Kerajaan. Kegagalan atau kelewatan syarikat untuk memaklumkan kepada Kerajaan mengenai status pendaftaran dengan JKDM akan menyebabkan syarikat perlu menanggung CJCP dan tidak layak menuntut apa-apa bayaran daripada Kerajaan. 5.3 Bagi pengeluaran SST, Agensi hendaklah merujuk kepada PP/PK4.2 atau pekeliling berkaitan SST yang berkuat kuasa. 5.4 Agensi boleh menimbang untuk mengeluarkan SST yang mempunyai kenaan Cukai Perkhidmatan jika perkhidmatan tersebut adalah perkhidmatan bercukai dan memenuhi/ tidak memenuhi nilai ambang yang ditetapkan walaupun syarikat belum berdaftar dengan JKDM pada masa tersebut. Ini bagi mengelakkan agensi terpaksa menyediakan tambahan kos sekiranya syarikat berdaftar semasa kontrak berjalan. 5.5 Tiada penyelarasan harga kontrak perlu dilaksanakan sekiranya Agensi telah mengeluarkan SST yang mempunyai kenaan Cukai Perkhidmatan. Walau bagaimanapun, kenaan Cukai Perkhidmatan ke atas kontrak tersebut adalah mulai syarikat memenuhi syarat yang melayakkan kenaan Cukai Perkhidmatan dan berdaftar dengan JKDM. Syarikat adalah dikehendaki untuk mengemukakan salinan Sijil Pendaftaran CJCP kepada Agensi berkaitan dan kenaan CJCP adalah hanya ke atas baki kontrak. 6. Kaedah Penilaian Perolehan Secara Pembelian Terus/Sebut harga/ Tender 6.1 Bagi perolehan petroleum dan kenderaan import, penilaian harga bagi pembelian terus, sebut harga dan tender hendaklah dibuat oleh Agensi berdasarkan harga tawaran tanpa Cukai Jualan. 6.2 Bagi perolehan perkhidmatan, penilaian harga bagi pembelian terus, sebut harga dan tender hendaklah dibuat oleh Agensi berdasarkan harga tawaran tanpa Cukai Perkhidmatan. M.S 5/9
Pekeliling Perbendaharaan Malaysia PK 1.13 7. Permohonan Sijil Pengecualian Cukai Jualan Bagi Perintah Cukai Jualan (Orang Yang Dikecualikan Daripada Pembayaran Cukai) 2018 7.1 Permohonan Sijil Pengecualian Cukai Jualan adalah secara atas talian di MySST. Terdapat dua kategori tatacara penjanaan sijil pengecualian Cukai Jualan di bawah Jadual A, Perintah Cukai Jualan (Orang Yang Dikecualikan Daripada Pembayaran Cukai) 2018 berdasarkan tatacara JKDM yang berkuat kuasa. 7.2 Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 hendaklah ditandatangani ke atas setiap perolehan yang mendapat pelepasan Cukai Jualan seperti yang diperuntukkan dalam Perintah Cukai Jualan (Orang Yang Dikecualikan Daripada Pembayaran Cukai) 2018 bagi membolehkan Cukai Jualan dikecualikan ke atas perolehan tersebut. Walau bagaimanapun, bagi Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 yang dijana atas talian, pengilang atau pengimport boleh mencetak tersebut setelah diluluskan dan tandatangan tidak diperlukan selaras dengan Peraturan-peraturan Cukai Jualan 2018. terus borang 7.3 Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 hendaklah diluluskan/ ditandatangani oleh Pegawai Pengawal atau pegawai yang diturun kuasa berdasarkan kelulusan Ketua Jabatan. 7.4 Senarai pegawai yang wajar diturunkan kuasa bagi tujuan menandatangani Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 adalah seperti berikut: (i) Ketua Jabatan; atau (ii) Pegawai pelulus Pesanan Kerajaan/Inden Kerajaan; atau (iii) Pegawai yang diturun kuasa untuk menandatangani SST; atau (iv) Pegawai lain yang diberikan kuasa oleh Pegawai Pengawal sebagai penandatangan Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018. M.S 6/9
Pekeliling Perbendaharaan Malaysia PK 1.13 7.5 Bagi tujuan ini, Agensi Kerajaan hendaklah mengemukakan senarai penuh pegawai mengikut jawatan yang dicadangkan untuk menandatangani Sijil Di Bawah Perintah Cukai Jualan (Orang Yang bagi Dikecualikan Daripada Pembayaran Cukai) pertimbangan dan kelulusan Ketua Jabatan. Sebarang perubahan kepada senarai tersebut hendaklah dikemukakan semula untuk pertimbangan dan kelulusan Ketua Jabatan. 2018 8. Perolehan Daripada Agensi Kerajaan Lain 8.1 Sebarang pembekalan barangan yang diperoleh daripada Agensi Kerajaan lain yang berdaftar di bawah Akta Cukai Jualan 2018, pengecualian Cukai Jualan boleh dituntut di bawah Perintah Cukai Jualan (Orang Yang dikecualikan daripada pembayaran Cukai) 2018. Agensi yang melaksanakan perolehan perlu mengemukakan permohonan pengecualian dengan mengeluarkan Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 semasa pembelian dibuat. 8.2 Sebarang perkhidmatan yang diperoleh daripada Agensi Kerajaan Kerajaan lain adalah dikenakan Cukai Perkhidmatan tertakluk kepada perkhidmatan tersebut disenarai di bawah perkhidmatan dikenakan cukai dan Agensi Kerajaan tersebut berdaftar dengan JKDM. 9. Kenaan CJCP Dalam Kontrak Pusat (KP) dan Kontrak Panel Berpusat (KPB) 9.1 Bagi Cukai Jualan, mana-mana item Kontrak Pusat (KP) dan Kontrak Panel Berpusat (KPB) yang diperoleh daripada pengilang yang berdaftar dengan JKDM adalah tertakluk dengan kenaan Cukai Jualan. Walau bagaimanapun, perolehan item tersebut diberi pelepasan kenaan Cukai Jualan melalui pengeluaran Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 yang dijana melalui sistem. 9.2 Bagi Cukai Perkhidmatan, mana-mana item KP dan KPB yang disenaraikan sebagai perkhidmatan bercukai berdasarkan Peraturan Cukai Perkhidmatan dan berdaftar dengan JKDM adalah tertakluk dengan kenaan Cukai Perkhidmatan. M.S 7/9
Pekeliling Perbendaharaan Malaysia PK 1.13 10. Syarikat Berstatus Pembuat di bawah Pendaftaran Kementerian Kewangan 10.1 Perolehan daripada syarikat yang berdaftar dengan Kementerian Kewangan yang bertaraf pembuat dan berdaftar dengan JKDM adalah tertakluk kepada kenaan Cukai Jualan. Walau bagaimanapun, perolehan tersebut diberi pengecualian Cukai Jualan melalui pengeluaran Sijil Di Bawah Perintah Cukai Jualan (Orang Yang Dikecualikan Daripada Pembayaran Cukai) 2018 yang dijana melalui sistem. 11. Kenaan CJCP Ke Atas Perolehan Dalam Designated Areas (DA) 11.1 Perolehan yang melibatkan Designated Area (DA) di Langkawi, Labuan, Tioman dan Pangkor Ini merangkumi perolehan yang dibuat dalam kawasan DA (Cth: Langkawi - Langkawi) atau di antara kawasan DA (Cth: Langkawi - Tioman) kecuali apa-apa barang atau perkhidmatan yang dikenakan cukai jualan atau cukai perkhidmatan seperti yang ditetapkan oleh Menteri melalui perintah cukai jualan dan perintah cukai perkhidmatan yang berkuatkuasa. tidak dikenakan CJCP. 11.2 Bagi perolehan yang melibatkan penyediaan perkhidmatan bercukai, tersebut berada/terletak di dalam DA, dan perkhidmatan bercukai disediakan di dalam DA, maka penyediaan perkhidmatan tersebut adalah tidak tertakluk di bawah Akta Cukai Perkhidmatan 2018. Sekiranya pembekal perkhidmatan berada/terletak di Kawasan Utama Kastam (KUK) dan membekalkan perkhidmatan bercukai ke kawasan DA, penyediaan perkhidmatan tersebut adalah tertakluk di bawah Akta Cukai Perkhidmatan 2018. sekiranya pembekal perkhidmatan 12. Pengeluaran Invois 12.1 Bagi perolehan bekalan daripada pengilang berdaftar, Agensi Kerajaan hendaklah memastikan invois yang dikeluarkan dikecualikan dari kenaan Cukai Jualan bagi barang-barang yang mendapat pengecualian atau pada kadar yang berkuat kuasa bagi produk yang tidak mendapat pengecualian. Bagi pengimportan, pengecualian dituntut semasa taksiran dibuat di pintu masuk (entry point) dan pengikraran dibuat melalui borang berkaitan yang dikeluarkan oleh JKDM. M.S 8/9
Pekeliling Perbendaharaan Malaysia PK 1.13 12.2 Agensi Kerajaan hendaklah memastikan invois yang dikeluarkan adalah selaras dengan Peraturan-peraturan Cukai Jualan 2018 dan mengandungi perkataan "Cukai Jualan dikecualikan daripada pembayaran cukai di bawah Butiran , Jadual A, Perintah Cukai Jualan (Orang Yang Dikecualikan Daripada Pembayaran Cukai) 2018." 12.3 Bagi perolehan perkhidmatan yang dikenakan cukai di bawah Peraturan Cukai Perkhidmatan dan syarikat berdaftar dengan JKDM, Agensi Kerajaan hendaklah memastikan invois yang dikeluarkan mengandungi kenaan Cukai Perkhidmatan pada kadar 6% atau kadar yang berkuat kuasa. 13. Tarikh Kuat Kuasa 13.1 Peraturan ini berkuat kuasa mulai 29 November 2022. 13.2 Pindaan berkuat kuasa pada 1 Disember 2023. M.S 9/9
PK 1.13
Dicetak di atas kepala surat Agensi Lampiran A SURAT PELARASAN HARGA KONTRAK BERKAITAN PELAKSANAAN CUKAI JUALAN DAN CUKAI PERKHIDMATAN (CJCP) Digunakan bagi kenaikan/pengurangan harga kontrak selaras dengan CJCP ... ... N... am... a S... yar... ika... t ... ... Al... am... at S... ya... rika... t ... ... Rujukan Kami : ... R... uju... kan... A.g.e..n.si Tarikh : ... T... ari.k... h ... .... Tuan, Tajuk Perolehan: .... Ta... juk... pe... rol... eha... n b... erd... as... ark... an ... SS... T/k... ont... rak... ... No. Rujukan Surat Setuju Terima/Kontrak:... ... Tarikh Surat Setuju Terima Ditandatangani:... Tarikh Dokumen Kontrak Ditandatangani: Nombor Pendaftaran Syarikat Dengan JKDM: ... Tarikh Kuat Kuasa Pendaftaran Syarikat Dengan JKDM: ... Dengan segala hormatnya saya merujuk kepada perkara di atas. Sebagaimana tuan sedia maklum, Cukai Jualan dan Cukai Perkhidmatan (CJCP) 2. telah menggantikan Cukai Barang dan Perkhidmatan (GST) mulai 1 September 2018 berdasarkan Akta Cukai Jualan 2018 [Akta 806] dan Akta Cukai Perkhidmatan 2018 [Akta 807]. 3. berikut: Berikutan pelaksanaan CJCP, Kerajaan bersetuju dengan pelarasan harga seperti i. Harga Kontrak Asal :RM ... .d.a.l.a.m...a.n.g..k.a... ii. Baki Perolehan Yang Belum Disempurnakan: RM ... B a... k i P... ero... leha... n d... ala... m a... n g k.a iii. Kenaan Cukai Jualan dan/atau Cukai Perkhidmatan: RM Perkhidmatan dalam angka iv. Jumlah Harga Kontrak Terkini:RM ... 4. Walau bagaimanapun, terma-terma dan syarat-syarat yang termaktub dalam Surat Setuju Terima dan/atau kontrak adalah masih kekal dan hendaklah berkuat kuasa sepenuhnya antara kedua-dua pihak. 5. Dengan pengakuan penerimaan surat ini, syarikat tuan dengan ini bersetuju dengan pelarasan harga ini. Surat ini hendaklah dibaca dan menjadi sebahagian daripada dokumen kontrak yang telah ditandatangani dan mengikat kedua-dua pihak. Sekian, terima kasih. "BERKHIDMAT UNTUK NEGARA" Saya yang menjalankan amanah, Menteri di bawah seksyen 2 Akta Kontrak Kerajaan 1949 untuk menandatangani kontrak (Nama Penuh Pegawai) Jawatan Pegawai * Sila lampirkan senarai pengiraan terperinci di Lampiran Tandatangan & Cop (Kerajaan) : ... Tandatangan & Cop (Syarikat) : ... 1 daripada 2 Pihak Kerajaan : Pegawai yang diberi kuasa oleh Menteri di bawah seksyen 2 Akta Kontrak Kerajaan 1949 untuk menandatangani kontrak Pihak Syarikat : Penama pada sijil pendaftaran untuk menandatangani Surat ini M.S. 1/2
PENGAKUAN PENERIMAAN SURAT PELARASAN HARGA KONTRAK BERKAITAN PELAKSANAAN CUKAI JUALAN DAN CUKAI PERKHIDMATAN (CJCP) Dengan ini disahkan bahawa yang bertandatangan di bawah ini mengakui penerimaan surat ini dan lampiran yang berkaitan yang rujukannya ialah ... bertarikh ... dan bersetuju dengan terma dan syarat yang terkandung dalam Surat ini tanpa syarat yang mana salinan kepada Surat ini telah pun disimpan, dan selanjutnya disahkan bahawa tiada apa-apa terma, syarat atau stipulasi tambahan kepada yang terkandung dalam dokumen *sebut harga/tender dan Surat ini telah dikenakan. ... T... and... ata... ng... an ... Sya... rik... at ... .. Nama Penuh : No. Kad Pengenalan : : Alamat : Tarikh ... T... an... dat... ang... an... Sa... ksi... Sy... arik... at... : Nama Penuh : No. Kad Pengenalan : Alamat : Tarikh Meterai atau Cop Syarikat potong mana yang tidak berkenaan Tandatangan & Cop (Kerajaan) : ... Tandatangan & Cop (Syarikat) : ... 2 daripada 2 Pihak Kerajaan : Pegawai yang diberi kuasa oleh Menteri di bawah seksyen 2 Akta Kontrak Kerajaan 1949 untuk menandatangani kontrak Pihak Syarikat : Penama pada sijil pendaftaran untuk menandatangani Surat ini M.S. 2/2